Document ID: 32007D0568

KOMISIJOS SPRENDIMAS
2007 m. rugpjūčio 20 d.
dėl 2006 m. Bendrijos finansinės paramos, skirtos skubioms kovos su Niukaslio liga priemonėms Jungtinėje Karalystėje
(pranešta dokumentu Nr. C(2007) 3891)
(Tekstas autentiškas tik anglų kalba)
(2007/568/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnio 3 dalį ir 4 straipsnio 2 dalį,
kadangi:
(1)
Siekdama padėti kuo skubiau likviduoti Niukaslio ligą, Bendrija gali skirti finansinę paramą reikalavimus atitinkančioms valstybės narės patirtoms išlaidoms padengti, kaip nustatyta Sprendimo 90/424/EEB 4 straipsnio 2 dalyje.
(2)
Skubioms kovos su Niukaslio liga priemonėms Bendrijos finansinė parama skiriama pagal taisykles, išdėstytas 2005 m. vasario 28 d. Komisijos reglamente (EB) Nr. 349/2005, nustatančiame Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (2).
(3)
2006 m. Jungtinėje Karalystėje kilo Niukaslio ligos protrūkių. Šios ligos atsiradimas kelia didelį pavojų Bendrijos gyvulių populiacijai.
(4)
2007 m. balandžio 11 d. Jungtinė Karalystė pateikė galutinį apytikrį išlaidų, patirtų taikant priemones ligai likviduoti, vertinimą.
(5)
Jungtinės Karalystės valdžios institucijos visiškai įvykdė techninius ir administracinius reikalavimus, nustatytus Sprendimo 90/424/EEB 3 straipsnyje ir Reglamento (EB) Nr. 349/2005 6 straipsnyje.
(6)
Bendrijos finansinės paramos lėšos išmokamos tik tuo atveju, jei planuota veikla buvo tinkamai įgyvendinta, o valdžios institucijos per nustatytus terminus pateikė visą reikalingą informaciją.
(7)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Bendrijos finansinė parama
1. Jungtinė Karalystė gali gauti Bendrijos finansinę paramą padengti išlaidoms, patirtoms 2006 m. taikant skubias kovos su Niukaslio liga priemones.
2. Finansinė parama yra 50 % Bendrijos reikalavimus atitinkančių patirtų išlaidų. Ji išmokama pagal Reglamente (EB) Nr. 349/2005 nustatytas sąlygas.
2 straipsnis
Adresatas
Šis sprendimas skirtas Jungtinei Didžiosios Britanijos ir Šiaurės Airijos Karalystei.
Priimta Briuselyje, 2007 m. rugpjūčio 20 d.

Labels: 18
15
19
6